అత్యంత భయంకర ‘ఇర్మా’ హరికేన్ చేసిన గాయాలను మరువక ముందే.. మరో ప్రమాదకర హరికేన్ ‘జోస్’ కరేబియన్ దీవులను భయకంపితులను చేస్తోంది. దాదాపు ‘ఇర్మా’ బాటలోనే ఈ ‘జోస్’ కూడా పయనించనుంది. ప్రస్తుతానికి కేటగిరి-4 హరికేన్గా ఉన్నప్పటికీ.. ఇది కూడా కేటగిరి-5 హరికేన్గా బలపడనుందని జాతీయ హరికేన్ కేంద్రం అంచనా వేస్తోంది. ఈ హరికేన్ ధాటికి గంటకు 233 కి.మి. వేగంతో గాలులు వీస్తాయని తెలిపింది. తూర్పు కరేబియన్ ద్వీపాలైన బార్బుడా, సబా, ఆంగ్విల్లాలపై విరుచుకుపడనుందని వెల్లడించింది. తర్వాత బ్రిటీష్ వర్జిన్ ద్వీపాలు, సెయింట్ థామస్, అంటిగ్వాల వైపు ప్రయాణించనుందని తెలిపింది. మరోవైపు గల్ఫ్ ఆఫ్ మెక్సికోపై హరికేన్ ‘కతియ’ ప్రభావం చూపిస్తోంది. ఈ హరికేన్ శనివారం ఉదయం మెక్సికో తూర్పు తీరాన్ని తాకింది. ప్రారంభంలో కేటగిరి-2లో ఉన్న ఈ హరికేన్ క్రమంగా బలహీన పడి కేటగిరి-1 స్థాయికి పడిపోయింది. దీని ప్రభావంతో గంటకు 120 కి.మి. వేగంతో గాలులు వీయడమే కాకుండా.. 10 నుంచి 15 అంగుళాల వర్షపాతం నమోదయ్యే అవకాశముందని అమెరికా వాతావరణ శాఖ హెచ్చరించింది. ఒకవైపు భూకంపం, మరోవైపు హరికేన్తో మెక్సికో అతలాకుతలమవుతోంది. ‘ఇర్మా’, ‘జోస్’లంత ప్రమాదకరమైనది కాకపోయినప్పటికీ.. ‘కతియ’ వల్ల భయంకర వరదలు వచ్చే ప్రమాదముందని హరికేన్ కేంద్రం వెల్లడించింది.
atyanta bhayankara ‘irma’ hariken chesina gayalanu maruvaka munde.. maro pramaadakara hariken ‘jose’ corabian deevulanu bhayakampitulanu chestondi. daadaapu ‘irma’ batalone ee ‘jose’ kuudaa payaninchanundi. prastutaaniki ketagiri-4 harikenga unnappatikii.. idhi kuudaa ketagiri-5 harikenga balapadanundani jaateeya hariken kendram anchana vestondi. ee hariken dhaatiki gantaku 233 ki.mi. vegamtho gaalulu veestaayani telipindi. thoorpu corabian dveepaalaina barbuda, saba, aangvillaalapai viruchukupadanundani velladinchindi. tarvaata british varjin dveepaalu, seint thamas, antigwala vaipu prayaaninchanundani telipindi. marovaipu galf af meksikopai hariken ‘katiya’ prabhaavam chupistondi. ee hariken sanivaaram udayam mexico thoorpu teeraanni taakindi. praarambhamlo ketagiri-2loo unna ee hariken kramangaa balaheena padi ketagiri-1 sthaayiki padipoyindi. deeni prabhaavamtho gantaku 120 ki.mi. vegamtho gaalulu veeyadame kakunda.. 10 nunchi 15 angulaala varshapaatam namodayye avakaasamundani america vaataavarana saakha heccharinchindi. okavaipu bhookampam, marovaipu harikento mexico atalaakutalamavutondi. ‘irma’, ‘jose’lanta pramaadakaramainadi kakapoyinappatiki.. ‘katiya’ valla bhayankara varadalu vache pramaadamundani hariken kendram velladinchindi.